
Codex Deliricus

Kulcsszavak: könyv;kódex;paródia
A Codex Deliricus egy fiktív, szatirikus könyv, amely a középkori kódexek paródiájaként készült. A projekt célja, hogy az átlagember számára értelmezhetetlen kódexszövegeket elhagyva kizárólag a még értelmezhetetlenebb miniatúrákra és ornamentikára támaszkodva mutassa be egy hóhér - Barbaricus - életét és környezetét. Az egyedi kompozíciók humoros és groteszk módon jelenítik meg a középkori vizuális világ jellegzetes elemeit, melyek szándékos stílusbeli és tartalmi összemosódása fokozza a káoszt az értelmezési folyamatban, ezzel még inkább összezavarva a nézőt.
Eddig elért eredményeim között felsorolásszerűen megbújnak a következők: megosztott fődíj a II. GraphicPécs Fesztiválon, az Arany Rajzszög kiállításon shortlist-re kerültem diák kategóriában, RGB Kreatív Design Award - Blue minősítést vehettem át, alkotásom eladásra került az egyetemi Aukción, beválogattak a 24. Országos Tervezőgrafikai Biennáléra, a Tipozóna 5-re, a 4. és 5. Ampersand International Logo Exhibition-ra, ezentúl munkáim kiállításra kerültek Varsóban és több helyen itthon is.



